# Агрометеорология

### от Уикипедия, свободната енциклопедия

## [редактиране] Агрометеорологията като наука

Агрометеорологията изучава метеорологичните, климатичните, хидрологичните и почвените условия в тяхното взаимодействие с обектите и процесите на селскостопанското производство. Т.е., тази наука се намира във взаимодействие с редица други науки — географията, метеорологията, климатологията, агрономическите и животновъдните науки, биологията, почвознанието, физиологията на растенията и животните, математиката и статистиката и др.

Най-важните задачи на агрометеорологията са:

1. Изучаване и описание на закономерностите при формиране на метеорологичните и климатичните условия за аграрното производство в пространството и времето;

2. Разработка на методи за количествена оценка на влиянието на метеорологичните фактори върху състоянието на почвата, развитието, растежа и продуктивността на културите, развитието и разпространението на болестите и неприятелите;

3. Разработка на методи за агрометеорологични прогнози;

4. Агроклиматично райониране на нови култури, сортове и хибриди; обосновка на рационалното използване на климата за повичаване на добивите от културите;

5. Агроклиматична обосновка на технологиите на производство, в т.ч. по мреме и място на всички аграрни практики;

6. Разработка на методи и опрогнози за растителна защита;

7. Отчитане на екологичните въздействия на аграрното производство и методи за опазване на околната среда и др.

Хидрометеорологичната информация се ползва на три нива:

- За предприемане на оперативни стопански решения;
- За разработка на планови решения в средносрочен аспект;
- За избор на дългосрочни програми за развитие на земеделието.

Агрометеорологията ползва информация от метеорологичните и агрометеорологичните станции в страната, и борави с методи на други науки, както и със собствени методи.

## [редактиране] Основни познания

Изучаването на науката Агрометеорология предполага получаването на информация по следните основни теми:

- Климат, в т.ч.
  - Климатични пояси
  - Климатични области в България
- Методи за агрометеорологични проучвания
- Метеорологични станции
- Агрометеорологична информация
- Основни метеорологични фактори, в т.ч.
  - Слънчева радиация
  - Температура на почвата
  - Температура на въздуха
  - Валежи, вкл. Облаци
  - Влажност на въздуха
  - Вятър
- Микроклиматът като фактор за земеделското производство;
- Значението на метеорологичните условия за останалите екологични за земеделието фактори, каквито са:
  - Почвата
  - Биотичните фактори: плевели, болести по растенията, неприятели по растенията
- Контрол върху метеорологичните фактори в земеделието
- Сезонни явления при земеделските култури
- Неблагоприятни за земеделието метеорологични условия
- Агроклиматични оценки, в т.ч.
  - Агроклиматична оценка на топлообезпечеността
  - Агроклиматична оценка на влагообезпечеността
- Агроклиматично райониране на земеделските култури въз основа на:
  - Агроклиматични изисквания на земеделските култури
  - Климатични коефициенти при бонитация

## [редактиране] Вижте още

- Списък на земеделски теми
- Аграрни науки

Взето от „http://bg.wikipedia.org../../../%D0%B0/%D0%B3/%D1%80/%D0%90%D0%B3%D1%80%D0%BE%D0%BC%D0%B5%D1%82%D0%B5%D0%BE%D1%80%D0%BE%D0%BB%D0%BE%D0%B3%D0%B8%D1%8F.html“.

Категории: Селско стопанство | Аграрни науки | Земеделие | Метеорология | Агрометеорология

##### Views

- Статия
- Беседа
- Текуща версия

##### Търсене